Den nordjyske forsikringskoncern HIMMERLAND sluttede regnskabet for 2007 med et overskud på 42,2 mio. kr. før skat. Efter skat blev resultatet 34,0 mio. kr. - et resultat som adm. direktør Ole Færch betegner som ganske tilfredsstillende. Årsresultatet betyder, at selskabets egenkapital nu er oppe på 420,5 mio. kr. HIMMERLAND-koncernen favner efterhånden vidt. Gennem forsikringsdøtrene NORD Forsikring og FYNBO Forsikring tegnes også forsikringer udenfor det nordjyske, ligesom forsikringer til dyr markedsføres gennem Dyrekassen Danmark og Dansk Hesteforsikring.

Opsummering:
HIMMERLAND fik 34 mio. kr. ud af 2007